પ્રેમીઓનાં હરખના દિવસ એટલે કે વેલેન્ટાઈન્સ ડેને હવે થોડાક જ દિવસો બાકી રહ્યા છે. ભારતમાં, સામાન્ય દિવસે બગીચા કે દરિયાકિનારે કે કોઈ ખૂણે-ખાંચરે ગૂપચૂપ રીતે પ્રેમાલાપ કરતાં લવ-બર્ડ્સ છેલ્લા કેટલાંક વર્ષોથી પશ્ચિમી કલ્ચરની ઓળખ ધરાવતા વેલેન્ટાઈન્સ ડેના દિવસે જાહેરમાં પણ રોમાન્સ કરવામાં ઝાઝી શરમ અનુભવતા નથી. વેલેન્ટાઈન્સ ડે પ્રેમીઓનો માનીતો પર્વ છે. આ બિનસત્તાવાર તહેવાર છે. એ ભારતીય પરંપરા અને સંસ્કૃતિથી વિપરીત છે. તે છતાં ભારતમાં પણ જુવાનહૈયાંઓ ઉત્સાહપૂર્વક એની ઉજવણી કરે છે.